Busse - Leeuwenhof Akademie
Dit is Maandagoggend en alles verloop verkeerd by u huis en nou moet u nog die snelweg aandurf om leerders by Leeuwenhof af te laai. Het u geweet van Leeuwenhof se busroetes?
By Leeuwenhof is ons bevoorreg om die volgende busroetes te hê:
Greylaan / Heidelberg
Vereeniging / Henley /Block House
Verskillende buskaartjie opsies word aangebied waaruit u kan kies om by u in te pas:
Indien ‘n leerder elke oggend en elke middag gebruik gaan maak van ‘n bus, is hierdie die aangewese buskaartjie om uit te neem. Die buskaartjie is vir ‘n termyn geldig en word elke termyn hernu.
OGGEND EN MIDDAG TERMYNKAARTJIE:
Hierdie kaartjie word aanbeveel vir leerders wat slegs in die oggende of middae van die bus gebruik wil maak. Op die buskaartjie word dit ook aangeteken as slegs oggende óf slegs middae. Die kaartjie is ook net geldig vir een termyn en moet elke termyn hernu word.
WEEKLIKSE KAARTJIE (10 RITTE):
Wanneer ‘n leerder die bus net af-en-toe wil gebruik is hierdie die mees aangewese kaartjie. Dit het 10 ritte wat gebruik kan word net soos wat dit u pas. Indien ‘n leerder in besit is van ‘n oggend/middag termynkaartjie en moet dringend die middag/oggend die bus gebruik, kan hierdie kaartjie vir daardie spesiale rit gebruik word. Die kaartjie word elke keer afgemerk deur die busbestuurder soos wat die leerder dit gebruik.
Die leerders se veiligheid is baie belangrik en daarom ontvang elke leerder die busreëls aan die begin van die jaar. Leerder teken en handig die dokument weer terug aan die busbestuurder. Elke oggend en middag word ‘n teenwoordigheidsbusregister afgemerk van leerders wat gebruik maak van die spesifieke bus.
Indien u nog enige navrae het, is u welkom om mnr. Uys of me Bothma te kontak.
Buskaartjies word deur me Bothma uitgereik en die buskaartjie word op die leerder se skoolrekening gefaktureer. Aangeheg is die busroetes vir 2017.
Giselle Dreyer het die naweek (7Julie 2018) aan die Sondela Bestmed 5km Bergfiets resies deelgeneem en klaar gemaak.
IPT aksie krieket
Jaydan Benecke het met die afgelope IPT aksie krieket toernooi die 0/10 MVP (Most valuable player) vd toernooi toekenning gekry […]
Gr. 1 Kuierdag Hierdie is ‘n opwindende geleentheid vir elke nuuskierige ouer, en voornemende Gr. 1 leerder. As jy nuuskierig is […]